TFEX เร่งเสริมความรู้รับเทรดฟิวเจอร์สของอัตราดอกเบี้ย
ตลาดอนุพันธ์ (ประเทศไทย)&nbsp; จัดสัมมนาเสริมสร้างความรู้ความเข้าใจเกี่ยวกับฟิวเจอร์สของอัตราดอกเบี้ย
21 ก.ค. 2553

ตลาดอนุพันธ์ (ประเทศไทย)  จัดสัมมนาเสริมสร้างความรู้ความเข้าใจเกี่ยวกับฟิวเจอร์สของอัตราดอกเบี้ย 
นางเกศรา มัญชุศรี กรรมการผู้จัดการ บริษัท ตลาดอนุพันธ์ (ประเทศไทย)  หรือ TFEX เปิดเผยว่า เพื่อเตรียมความพร้อม รองรับการซื้อขายฟิวเจอร์สของอัตราดอกเบี้ยในเดือนตุลาคมนี้ นั้นในช่วงนี้ TFEX จะเน้นการเสริมสร้างความรู้ความเข้าใจเกี่ยวกับฟิวเจอร์สของอัตราดอกเบี้ย โดยได้เริ่มจัดสัมมนาให้ความรู้แก่ผู้เกี่ยวข้องไปแล้วครั้งแรกเมื่อวันที่ 20 ก.ค. 2553      ทั้งนี้หากพิจารณาจากจำนวนผู้เข้าสัมมนาซึ่งประกอบด้วย บริษัทหลักทรัพย์ บริษัทหลักทรัพย์จัดการกองทุนธนาคารพาณิชย์ บริษัทประกัน รวมทั้งหน่วยงานที่เกี่ยวข้องต่างๆ ซึ่งมีมากกว่า 300 คน แสดงให้เห็นว่าผู้ลงทุนสถาบันและผู้ที่เกี่ยวข้อง ต่างตื่นตัวให้ความสนใจในฟิวเจอร์สของอัตราดอกเบี้ยอย่างมาก และจากการไปพบปะผู้ลงทุนสถาบันนั้น TFEX เห็นว่าผู้ลงทุนสถาบันแสดงความสนใจที่จะเข้ามาใช้ฟิวเจอร์สของอัตราดอกเบี้ยเป็นเครื่องมือบริหารความเสี่ยงอย่างมาก ซึ่ง TFEX จะส่งเสริมให้มีผู้เข้ามาทำหน้าที่ดูแลสภาพคล่องของฟิวเจอร์สของอัตราดอกเบี้ยเพื่อสร้างความมั่นใจให้แก่ผู้ลงทุนสถาบันเหล่านี้ในการเข้ามาซื้อขายใน TFEX รวมทั้งจะดำเนินการจัดสัมมนาให้ความรู้แก่ผู้เกี่ยวข้องอย่างต่อเนื่องต่อไป